《雨》
清代·贺贻孙

急雨来石壁，飘然空外泻。远树湿残红，徘徊莺不下。

好鸟尚惜春，孤花已报夏。铁马从东来，阴云惨欲射。

谁向蟠溪隐，蓑笠恐不暇。寄愁与东风，注目寒江夜。

作者简介：明末清初江西永新人，字子翼。明季诸生，与万茂先、陈士业、徐巨源、曾尧臣辈结社豫章。明亡，遂不出。清顺治初，学使慕其名，特列贡榜，避不就。巡按御史笪重光欲举应鸿博，贻孙逃入深山，剪发衣僧服，自此不知所终。所作《激书》，颇多精到之论。另有《易触》、《诗触》、《诗筏》、《骚筏》、《水田居士集》。